fi fi fi fi fi fi fi et fi fi fi fi fi it fi fi fi fi fi et fi fi hbs_lat fi en fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi en en fi fi fi fi fi fi fi fi fi fi fi fi fi fi fi fi fi fi fi fi fi en en en en en en en en en fi en fi fi zh fi fi fi et fi zh fi fi zh fi fi zh it fi fi fi zh fi fi et fi fi zh hbs_lat fi en
#kirkkotoimii – Ortodoksisten nuorten liitto
”Hengenkantaja, jonka sisimmässä on Jumalan Henki, tarkkaa kaikkea, missä ikinä liikkuu; hän on pelkkää silmää ja hajuaistia. Kaikki hänen aistinsa ovat valppaina – niitä liikuttelee Jumalan Henki." - vanhus Porfyrios Kausokalivialainen
"Sinä näet, että kaikki luotu palvelee yhtäläisesti kaikkia: aurinko, kuu ja tähdet valaisevat kaikkia samalla tavalla." -Pyhä Tihon Sadonskilainen
"Rakkaudesta kiinni pitäminen on Jumalasta kiinni pitämistä." - Pyhä Nikolaos Kabasilas
Digitaalinen osaamismerkki kertoo osaamisesta modernisti
Monessa toiminnassa, myös ortodoksisen kirkon toiminnassa, karttuu monipuolista ja vaikkapa työelämän kannalta merkittävää osaamista, jota virallinen koulutusjärjestelmä tai työelämä hyödyntävät usein vielä heikosti.
Sähköiset osaamismerkit ovat mainio apu, sillä osaamisen sanoittaminen ja näyttäminen osaamismerkein voi tuoda työmahdollisuuksia ja opintosuorituksia sekä kasvattaa itsetuntemusta ja rohkeutta. Osaamismerkkejä on helppo jakaa sähköisesti, esimerkiksi CV:n liitteenä, ja ne kulkevat kätevästi mukana myös virtuaalilompakossa.
Nyt on mahdollista hakea kahdeksaa erilaista ortodoksista osaamismerkkiä, tulevaisuudessa kenties useampaakin. Ortodoksisten nuorten liitto on yhdessä muiden kirkollisten toimijoiden kanssa valinnut ja luonut nämä merkit ajatellen erityisesti ortodoksisten nuorten osaamisen ja osallistumisen tukemista, mutta merkkejä voi hakea kuka tahansa kriteerit täyttävä. Osaaminen voi olla seurakunnan, järjestön tai vaikka luostarin toiminnassa hankittua; edellytyksenä on lähinnä, että merkin hakija pystyy luotettavasti osoittamaan osaamisensa tai osallistumisensa.
Merkeistä kolme liittyy leirityöhön, yksi kerhotoimintaan ja kaksi auttamis- ja vapaaehtoistyöhön. Viestijänä ortodoksisessa kirkossa -merkki on nimensä mukaisesti tiedonvälittämiseen, vuorovaikutukseen ja mediaan liittyvä merkki.
Merkeistä kahdeksas, kummina kirkossa -osaamismerkki, on hieman muista poikkeava, sillä sen hakemisen edellytyksenä ei ole niinkään kokemus kuin ymmärrys. Kummin osaamismerkki on selvästi myös ekumeeninen merkki, joskin mitä tahansa muistakin merkeistä voivat hakea muutkin kuin ortodoksit, jos he täyttävät vaaditut kriteerit.
Kannattaa tutustua merkkeihin ja niiden kriteereihin ja miettiä, mikä niistä sopii itselle. Osaamismerkin hakija täyttää sähköisen hakulomakkeen, johon hän omin sanoin kuvaa kirkon toiminnassa hankkimaansa osaamista.
Ortodoksisia osaamismerkkejä voi hakea ilman kirjautumista ONL ry:n verkkosivustolla olevien upotuslinkkien kautta, ne löytyvät täältä:
Merkkejä voi hakea myös Open Badge Passport -sivustoa tai -mobiilisovellusta hyödyntäen. Maksuton sovellus on  ladattavissa GooglePlay- ja AppStore-kaupoista.
Merkin saaja on toiminut ortodoksisessa kirkossa apulaisena, esimerkiksi alttaripalvelijana, tuohustenmyyjänä, kirkon somistajana tai lähimmäisapurina.
Merkin saaja on tehnyt vapaaehtoistyötä esimerkiksi ortodoksisessa seurakunnassa, järjestössä tai luostarissa.
Merkin saaja on toiminut ortodoksisen kerhon ohjaajana.
Merkin saaja kirjoittaa, kuvaa, kuvittaa, videoi tai tekee sosiaalisen median sisältöä ortodoksisen elämän tiimoilta.
Merkin saaja omaa valmiuksia toimia lapsen tai aikuisen kristillisenä kummina.
Merkin saaja on toiminut pienryhmänohjaajana tai apuohjaajana yhdellä tai useammalla ortodoksisella leirillä.
Merkin saaja on toiminut leiriolosuhteissa yleisohjaajana, leirihuoltajana tai asiaohjaajana kahdella tai useammalla ortodoksisella leirillä ja osaa ohjata leiriläisiä.
Merkin saaja on kokenut ortodoksisten leirien ohjaaja, joka on toiminut ohjaajana vähintään neljällä leirillä, ainakin kahtena eri vuonna.
ONL ry:n kautta haettavia merkkejä on työstetty tiimityönä ja työkentelyssä on ollut mukana ja kuultu sekä liiton että ortodoksisten seurakuntien, kirkon palvelukeskuksen, järjestöjen, Sivis-opintokeskuksen,  Itä-Suomen yliopiston teologian osaston ja luostarin työntekijöitä ja vapaaehtoisia.
Ortodoksisten osaamismerkkien suunnittelun asiantuntijatukena on toiminut aloitusvaiheessa koulutuskoordinaattori Laura Kalervo Suomen Partiolaisista ja myöhemmin asiantuntija Lotta Pakanen Opintokeskus Siviksestä.
Merkkien graafiset ilmeet on suunnitellut Jonna Suvanto.
Ortodoksisten nuorten liitto ottaa vastaan ideoita myös uusista merkeistä. Uuden merkin luominen vaatii aina yhteistä työstämistä, graafista suunnittelua sekä maksettua tilaa merkkijärjestelmässä, joten vain parhaat ideat voidaan toteuttaa.
Kategoriat Ajankohtaista Avainsanat #kirkkotoimii, kirkontyössä, leirityöhyvätyö, onl, openbadge, ortodoksinen, osaaminennäkyväksi, osaamismerkki, osaavaortodoksi
Parasta ortodoksisuudessa? Ilmianna ortodoksista hyvää!
Kirkon järjestöt kutsuvat sinua mukaan iloitsemaan helluntaista ja kertomaan, mikä mielestäsi on kaunista, puhuttelevaa ja lämminhenkistä ortodoksisessa toiminnassa ja kirkossa.
Koronakevättä on eletty poikkeuksellisissa oloissa. Monella on ikävä kirkkoon ja jumalanpalveluksiin. Pääsiäisestä alkanut ja hiljalleen päättyvä juhlakausi on ollut raskas, mutta myös uutta luova suojatessamme toinen toistamme koronavirukselta. “Jos yksi jäsen kärsii, kärsivät kaikki muutkin jäsenet, ja jos yksi jäsen saa osakseen kunniaa, iloitsevat kaikki muutkin sen kanssa.” (1. Kor. 12:26)
Kirkko on Pyhän Hengen kirkko, joka kantaa apostoleille vuodatettua Pyhän Hengen lahjaa ja jossa Pyhän Hengen läsnäolo kutsuu kaikkia ihmisiä pyhitykseen. Pyhä Henki ilmenee esimerkiksi ihmisten keskinäisenä rakkautena, jonka seurauksena kirkossamme on paljon hyvää toimintaa, kauniita tapoja ja oivallisia toimijoita.
”Pyhä Henki antaa tuoksun jokaiselle kukalle. Vienot tuoksut, herkät värit kuvastavat nekin suuren Luojan kauneutta. Kunnia ja ylistys elämänantajalle Jumalalle, joka verhoaa kedot kukkamatoksi, kasvattaa pellolle kultaiset tähkät ja siniset ruiskukat sekä istuttaa sieluumme luomistyön mietiskelyn ilon. Iloitkaa ja laulakaa Hänelle: Halleluja!”
Juhlakauden huipentuessa helluntaihin, Pyhän Hengen vuodattamiseen, kirkon järjestöt kutsuvat sinua mukaan iloitsemaan meille annetuista armolahjoista. Kerro, mikä on sinun mielestäsi parasta kirkossa? Ketä sinä haluaisit kiittää? Mikä ansaitsee kehuja? Onko mieleesi painunut jokin erityisen mukava muisto ortodoksiseen kirkkoon liittyen?
Kutsumme sinua julkaisemaan some-päivityksen, esimerkiksi kuvan tai videon, jonka yhteydessä kerrot, mikä mielestäsi on kaunista, hyvää, puhuttelevaa, lämminhenkistä tai vaikuttavaa ortodoksisuudessa, ortodoksisessa toiminnassa ja kirkossa. Artikkelin lopusta voi ladata kuvia käytettäväksi some-päivityksissä, videoissa ym. Jotta löydämme ja voimme nostaa esiin kehuttuja asioita, suosittelemme käyttämään esim. seuraavia häshtägejä.
Voit halutessasi ladata facebookissa #olenortodoksi tai #kirkkotoimii -kuvakehykset profiilikuvaasi ja vastaavat tehosteet ovat käytettävissä myös Facebook-sovelluksen kamerassa. Profiilikehykset löydät Facebookissa samasta paikasta kuin profiilikuvan vaihtamisen, haet vain kehyksiä liiton nimellä.
Voit myös kertoa meille postikortilla, ketä tai mitä sinä haluat kehua tai muistella! Lähetä kortti osoitteeseen: ONL ry, Kirkkokatu 18A+B17, 80100 Joensuu
Toivotamme kaikille hyvää juhlaa!
Ortodoksisten nuorten liitto ONL ry
Pyhien Sergein ja Hermanin Veljeskunta PSHV
#olenortodoksi #kirkkotoimii (leveä, jpg)Lataa
#kirkkotoimii (valkea teksti, png)Lataa
#kirkkotoimii (musta teksti, png)Lataa
#olenortodoksi (valkea teksti, png)Lataa
#olenortodoksi (musta teksti, png)Lataa
Kategoriat Ajankohtaista Avainsanat #kirkkotoimii, #olenortodoksi, #parastakirkossa, helluntai
Ei tulevia tapahtumia tapahtumat.
Ortodoksisten nuorten liitto ONL ry, Kirkkokatu 18A+B17, 80100 Joensuu.
onl(a)ort.fi, puh. 050 465 8173
© 2022 Ortodoksisten nuorten liitto • Built with GeneratePress
Käytämme evästeitä ja muita vastaavia tekniikoita sivuston kävijäliikenteen tilastointiin. Valitse hyväksytkö evästeet.
This website uses cookies to improve your experience while you navigate through the website. Out of these cookies, the cookies that are categorized as necessary are stored on your browser as they are essential for the working of basic functionalities of the website. We also use third-party cookies that help us analyze and understand how you use this website. These cookies will be stored in your browser only with your consent. You also have the option to opt-out of these cookies. But opting out of some of these cookies may have an effect on your browsing experience.
Necessary cookies are absolutely essential for the website to function properly. This category only includes cookies that ensures basic functionalities and security features of the website. These cookies do not store any personal information.
Tähän luokkaan kuuluvat evästeet ja muut vastaavat tekniikat, joita käytetään sivuston kävijäliikenteen analysointiin, mainonnan kohdentamiseen tai muihin vastaaviin tarkoituksiin, jotka eivät ole sivuston toiminnalle välttämättömiä.